b'\n_START_ARTICLE_\nMS \xc2\xabNorman Atlantic\xc2\xbb\n_START_PARAGRAPH_\nMS \xc2\xabNorman Atlantic\xc2\xbb, tidligere MS \xc2\xabScintu\xc2\xbb og MS \xc2\xabAkeman Street\xc2\xbb, (IMO 9435466) er en italienskregistrert roro passasjer- og bilferge som i 2009 ble bygd av skipsverftet Cantieri Navali Visentini i Porto Viro i Italia. Skipet er 186 meter langt, og 25,6 meter bredt, med en kapasitet p\xc3\xa5 200 biler og 850 passasjerer. Fergen g\xc3\xa5r i rutefart mellom byene Ancona i Italia og Patras i Hellas._NEWLINE_Klokken 07.00 sentraleuropeisk tid natt til den 28. desember 2014 oppsto en brann p\xc3\xa5 fergens bildekk, da den var om lag 33 nautiske mil nord for den greske \xc3\xb8ya Othoni p\xc3\xa5 vei til Ancona. Ombord befant det seg 466 personer og 222 kj\xc3\xb8ret\xc3\xb8y. Ti personer er bekreftet omkommet etter brannen. I tillegg omkom to personer da en kabel r\xc3\xb8k under tauingen av bilfergen.'